เงินบาทอ่อนค่าตามภูมิภาค ขณะตลาดรอตัวเลขเงินเฟ้อสหรัฐฯคืนนี้
ค่าเงินบาทปิดตลาดเย็นนี้ (19 ก.พ.) ที่ระดับ 35.72 บาท/ดอลลาร์ อ่อนค่าจากเปิดตลาดช่วงเช้านี้ 35.63 บาท/ดอลลาร์ เคลื่อนไหวตามค่าเงินภูมิภาคเนื่องจากดอลลาร์กลับมาแข็งค่า ระหว่างวันเงินบาทเคลื่อนไหวในกรอบ 35.57-35.74 บาท/ดอลลาร์
19 ก.พ. 2559

นักบริหารเงินเปิดเผยถึงค่าเงินบาทปิดตลาดเย็นนี้ (19 ก.พ.) ที่ระดับ 35.72 บาท/ดอลลาร์ อ่อนค่าจากเปิดตลาดช่วงเช้านี้ 35.63 บาท/ดอลลาร์ เคลื่อนไหวตามค่าเงินภูมิภาคเนื่องจากดอลลาร์กลับมาแข็งค่า ระหว่างวันเงินบาทเคลื่อนไหวในกรอบ 35.57-35.74 บาท/ดอลลาร์
“ทิศทางเงินบาทวันนี้อ่อนค่าตามภูมิภาคเนื่องจากดอลลาร์แข็งค่า หลังเปิดตลาดทยอยอ่อนค่าสลับทรงตัว ปัจจัยที่ตลาดจับตาดูการเปิดเผยตัวเลขดัชนีราคาผู้บริโภค (CPI) เดือนม.ค.ของสหรัฐ เวลา 20.30 น.ตามเวลาไทย” นักบริหารเงินกล่าว ขณะที่คาดว่าสัปดาห์หน้าเงินบาทจะเคลื่อนไหวอยู่ในกรอบระหว่าง 35.50-35.85 บาท/ดอลลาร์
 
ที่มา: สำนักข่าวอินโฟเควสท์